मृतका के एक रिश्तेदार ने बताया कि जिस सूटकेस में लाश मिली, वह माला को शादी में दिया था. आपको बता दें कि 24 साल की एक गर्भवती महिला का शव सूटकेस में मिला है. वह ग्रेटर नोएडा में अपने घर से रविवार को लापता हो गई थी. गाजियाबाद के इंदिरापुरम में महिला का शव एक नाले में सूटकेस में पड़ा मिला. माला के परिवार ने उसके पति और ससुराल वालों पर दहेज के लिए हत्या का आरोप लगाया है. पुलिस ने इस मामले में 5 लोगों के खिलाफ केस दर्ज किया था.